|  |  |  |
| --- | --- | --- |
| Stema%20(100px) | **REPUBLIKA E KOSOVËS**  **REPUBLIC OF KOSOVA - REPUBLIKA KOSOVA**  **KOMUNA E GJILANIT**  **MUNICIPAL GJILAN - OPŠTINA GNJILANE - GILAN BELEDIYESI** | Prova14 |

|  |  |
| --- | --- |
| **DATË:** | **17 qershor 2016** |
| **REFERENCË:** |  |
| **PËR/ZA/TO:** | Kryetarin e Komunës z. Lutfi Haziri, |
| **CC:** |  |
| **PËRMES/PREKO/THROUGH:** | **DREJTORIA E ARSIMIT** |
| **NGA/OD/FROM:** | NAZMI MUSA |
| **TEMA/SUBJEKAT/ SUBJECT:** | Raporti tremujor i punës se DKA-se: janar,shkurt,mars,2016 |

I NDERUAR Z.KRYETAR,

Drejtoria Komunale e Arsimit, në janar të vitit 2016 filloi punën me **analizën e suksesit** të nxënësve për gjysmë vjetorin e parë të vitit shkollor 2015/2016 dhe fillimin e gjysmë vjetorit të dytë. Raporti i suksesit, i cili me korrektësi e besnikëri u hartua nga zyrtaret e arsimit sipas niveleve, i njëjti u diskutua në Komitetin e Arsimit. Suksesi i 18.160 nxënësve rezultoi me notë mesatare 3.70 nxënësve ,që krahasuar me vitin paraprak, shënon një ngritje pak sa më të lartë për 0,49%.

Vizita**t** e realizuara të zyrtarëve të DKA-së në IEA për të përcjellë **zhvillimin e procesit edukativo- arsimor** : punën e mësimdhënësve, disiplinën e nxënësve, funksionimi i organeve të shkollës, bashkëpunimi me prindër kontrolli i dokumenteve pedagogjike, mirëmbajtjen e objekteve shkollore kanë ndikuar dhe ndikojnë në ngritjen e suksesit dhe cilësisë në arsim , që është njëri prej objektivit kryesor dhe synimi ynë.

|  |  |
| --- | --- |
| 2**. Zhvillimi i procesit edukativo-arsimor** | 2.1. Realizimi i vizitave në të gjitha institucionet edukative arsimore  2.2. Vizitat e realizuara janë të ndërlidhura me zhvillimin e procesit edukativo arsimor (vijueshmëria në punë e mësimdhënësve, vijueshmëria e nxënësve, procesi i notimit të nxënësve, mirëmbajtja e objekteve shkollore, disiplina etj.).  2.3. Kontrollimi i dokumenteve pedagogjike/shkollore, monitorimi dhe respektimit të UA dhe rregulloreve,  2.4. Hartimi dhe zbatimi i formularit standard për masat disiplinore  2.5. Takime individuale me nxënësit, mësimdhënësit, dhe prindërit rreth problematikës së fëmijëve gjatë vijueshmërisë së tyre në shkollë.  2.6. Monitorimi i procesit të riatdhesimit të nxënësve në koordinim me MASHT dhe MPB.  2.7. Monitorimi i procedurave për nxënësit e migruar gjatë vitit 2014/15 dhe nxënësve të cilët janë rikthyer.  2.8. Vlerësim i FMNV nga ekipi për vlerësim  2.9. Takime me prindërit me FMNV  2.10. Identifikimi i nxënësve analfabet  2.11. Takime me psikologet e shkollave të mesme  2.12. Takime me kujdestarët e klasave |

**Trajnimi i mësimdhënësve** në ngritjen e profesionalizmit te tyre për metodologjitë me bashkëkohore te mësimdhënies si : Vlerësimi formativ e sumativ, vlerësimi kritik për lexim dhe shkrim, mësimdhënia dhe te nxënit në shkencat natyrore për klasat fillore 1-5, trajnimi i mësimdhënësve të shkollave pilot në zbatimin e fushave kurrikulare dhe një varg trajnimesh të tjera, janë rezultate të ngritjes së cilësisë në arsimin gjilanas dhe fitoret e njëpasnjëshme të nxënësve në garat komunale, regjionalë e ndërkombëtare në lëndën e Matematikes, Gjuhës angleze, Kimisë ,Muzikës e në Sportin shkollor. Këto trajnime janë kryer falë programit dhe bashkëpunimit të mirë me MASHT,GIZ-in Projektin e Binjakëzimit (Finlanda-Austria) ,Institutit Pedagogjik te Kosovës etj. Me 21 qershor GIZ-i do t’i certifikoje 400 mësimdhënës të arsimit fillor që kanë mbaruar trajnimin për vlerësimin e teksteve ne fushën e shkencave te natyrës dhe matematikes ( 1-9 )

**Shiko tabelën e trajnimeve!**

|  |  |
| --- | --- |
| **3. Trajnimi i mësimdhënësve**  **Zhvillimi Profesional** | 3.1. Realizimi i trajnimeve për mësimdhënës:  3.1.1.Vlerësimi formativ dhe sumativ  3.1.2. Mendimi Kritik për lexim dhe shkrim  3.1.3. Mësimdhënia dhe të nxënit në shkencat natyrore, kl.I-V  3.1.4. Trajnimi për edukatoret, niveli parashkollor  3.1.5. Trajnimi i shkollave pilot për fushat kurikulare  3.1.6. Trajnimi, dëmtimi në të pamur  3.1.7. Komuniteti të mësuarit së bashku  3.1.8. Trajnimi i mësimdhënësve për TIK  3.1.9. Trajnimi i koordinatorëve të cilësisë për shkollat pilot  3.1.10. Trajnimi për sistemimin e nxënësve të riatdhesuar  3.1.11. Trajnimi për trajner: Ekstremizmi i dhunshëm fetar  3.1.12. Trajnim për përvojat nga ekipet vlerësuese të komunave  **3.2. Pjesëmarrja në Konferenca – Punëtori, si**:  3.2.1. Arsimi cilësor për të gjithë  3.2.2. Multikulturalizmi ndëretnik në shtetet ballkanike  3.2.3. Vlerësimi i përformancës së shkollës  (vlerësimi i brendshëm dhe i jashtëm)  3.2.4. Punëtori për draft ligjin e inspektoratit të arsimit  3.2.5. Punëtori për përpilimin e doracakut për aktivitetet profesionale  3.2.6. Punëtore planifikuese “Zhvillimi i kapaciteteve në arsimin para universitar”  3.2.7. Punëtori - “Strategjia kombëtare e arsimit 2017/21”  3.2.8. Punëtori regjionale me ekipet vlerësuese komunale ”Prezantimi i strategjisë për arsimin gjithëpërfshirës”  3.2.9 Certifikimi nga GIZ i 400 mësimdhënësve te arsimit për trajnimin e tyre për vlerësimin e teksteve ne fushën e Matematikes dhe te Shkencave te Natyrës ( 1-9)  **3.2.10 MASHT, Lansimi i Projektit per Përmirësimin e Sistemeve ne Arsim ne Kosovë, i cili financohet nga Banka Botërore. Punëtori, 17 qershor 2016.** |

Drejtoria komunale e Arsimit ka kërkuar e vlerësuar **Planet Zhvillimore të Shkollave**, **Planin vjetor të punës se DKA-së**, si dhe **Planin e veprimit për përmirësimin e shërbimeve në nivelin e edukimit parashkollor:** përmbajtjen dhe realizimin e objektivave të shkollave, planifikimin e mësimit praktik të nxënëseve, planifikimin e shënimeve të festave shtetërore, siguria dhe shëndeti i nxënësve si dhe ekspozita e nxënësve të shkollës së artit pamor për festën e 7 Marsit-Ditën e Mësuesit, pa i lënë në harresë kontributin e veteranëve të arsimit, të cilëve Zyra e Kryetarit u ndau Mirënjohje postmortum. Komuna e Gjilanit këtë vite , nga MASH-i është përcaktuar të organizojë shënimin e **Festes se Abetares**. Kjo festë, me karakter kombëtar, u realizua me 17 maj 2016. Drejtoria Komunale e Arsimit ishte mikpritëse e pjesëmarrësve të shtatë regjione të komunave të Republikës së Kosovës, me nga një paralele nxënësish të klasave të para, përfaqësues nga Republika e Shqipërisë, Presheva, përfaqësues të MASHT-it dhe drejtorë të Drejtorive Komunale të Arsimit.

|  |  |
| --- | --- |
| 4. **Aktivitetet e ndërlidhura me shkollat**  **5. Përgatitja e Planit dhe Raporteve të DKA** | 4.1. Kontrollimi dhe vlerësimi i PZHSH të shkollave(shpërblimi i 23 shkollave).  4.2. Kontrollimi shëndetësor për nxënësit e klasave të I – V –IX në bashkëpunim me QKMF  4.3. Monitorimi i praktikës profesionale për shkollat profesionale, në bashkëpunim me inspektorët e arsimit (SIA)  4.4. Grumbullimi i shënimeve për mësimdhënësit që kanë punuar në periudhën 1990-1999  4.5. Përgatitja për shënimin e **Festës së Abetares** e cila do të mbahet në këtë vit në Komunën e Gjilanit  4.6. Pjesëmarrje në organizimin për nderë ditës së Shkollës  4.7.Organizimi i debateve dhe tryezave me nxënës: Siguria në shkolla - Dukuritë negative - Parandalimi i braktisjes nga shkolla.  4.8. Përgatitja e Manifestimit të 7 Marsit ”Dita e Mësuesit” dhe realizimi i ekspozitës nga shkolla e artit pamor.  4.9. Ndarja e mirënjohjeve për mësimdhënësit e arsimit ‘postmortum’ nga Zyra e Kryetarit.  5.1. Përgatitja e Planit vjetor të DKA-s për vitin 2016  5.1.1. Përgatitja e raportit tre mujor të DKA-së  5.2. Punëtori për përgatitjen e Planit të Veprimit për përmirësim të shërbimeve në nivelin e edukimit parashkollor  5.3 Përgatitja e Planit 6 mujor i punës së DKA-së |

Pjesëmarrja e nxënëseve **në garat komunale, republikane e ndërkombëtare** në lëndët e fushat e ndryshme të kulturës ,artit e shkencës nga dita në ditë, nga viti në vit, duke i zënë vendet e para, të dyta e të treta, po ia shtojnë krenarinë Gjilanit dhe motivimin nxënësve për të arritur dituri e cilësi në procesin mësimor. Për Ditën e Çlirimit te Gjilanit, kryetari i Komunës u ndau mirënjohje

nxënësve fitues të garave për fushat e ndryshme shoqërore e shkencore. Drejtoria Komunale e Arsimit mban në dosjet të veçantë të gjithë emrat e nxënësve fitues të garave për vitin 2015/2016. Kjo listë emrash të nxënësve i është dërguar edhe Zyrës së Kryetarit për njoftim.

Për shënimin e Ditës së çlirimit të Gjilanit, 15 qershori 2016, Kryetari i Komunës z. Lutfi Haziri u ndau mirënjohje 104 nxënëseve të shkollave tona që zunë vendet e para, të dyta e të treta në garat komunale, regjionale, republikane dhe ndërkombëtare në fushat e ndryshme : Matematikë, Fizikë, Kimi, Gjuhë Shqipe, Gjuhë angleze, Sport, Muzikë.

|  |  |  |
| --- | --- | --- |
| **6.Organizimi dhe realizimi i garave të njohurive dhe shkathtësive** | 6.1. Organizimi dhe realizimi i garave në nivel komunal:  6.1.1.Eshte mbajtur Olimpiada e Matematikanëve- gara në nivel shkolle dhe Komune për nxënësit e klasave 9.10.11.12.  Ndërsa për klasat 6.7.8 janë në realizim.  6.1.2. Realizimi i garave komunale për SHML në lëndët: gj. shqipe, angleze, fizikë, kimi, biologji që do të mbahen më 16.04.2016  6.2. Pjesëmarrja e nxënësve tanë në garat regjionale, organizuar nga Kolegji ”Mehmet Akif “ në lëndët: kimi dhe gj. angleze  6.3.Pjesemarrja e nxënësve tanë ne garën e organizuar nga Kolegji” Hasan Nahi” EUREKA”  6.4.Në organizimin me temën “KMUNA-Debat Republikan “ kanë marrë pjesë nxënësit e Gjimnazeve.  6.5. Garat rajonale të recituesve | Garat EUREKA 3 “Hasan Nahi”  Nga 2000 nxënës garues te 25 komunave, nxënësit e shkollave tona morën 4 medalje te arta  2 te argjendta,3 te bronzta, ne mesin e 40 nxënësve me te përzgjedhur.  Nxënëset e Gjimnazeve kanë marrë çmimin “Delegatet më të mira”  - Shkolla e muzikës në garat ndërkombëtare Kroaci, Maqedoni, Lituani: vendi i parë i dytë dhe i tretë |

Në bashkëpunim me MASHT-in, Divizionin për Vlerësime dhe Standarde, DKA-ja, që nga muaj mars, është marrë me përgatitjet teknike dhe administrative të nxënësve, shkollave, administruesve dhe qendrave të testimit për mbajtje të testit të klasave të pesta, testit të semimaturës dhe testin e maturës shtetërore. Ministria e Arsimit Shkencës dhe Teknologjisë këtë vit komunës së Gjilanit me një vendim, për DKA-në i pa arsyeshëm, anuloi rezultatet e testit të arritshmërisë me “arsyetim se rezultatet ishin **jo reale** dhe **te pabesueshme**. Kundërshtimet e DKA-se, nxënësve dhe vet kryetarit për anulimin e testit të arritshmërisë u treguan i arsyeshëm sepse, edhe pas përsëritjes së testit rezultatet qenë shumë të përafërta,**76.01** ne raport me **78.54.** Krahasuar me rezultatet e vitit shkollor 2014-2015 që ishte 74.75 ,këtë vit shkollor rezultati i nxënëseve të klasave të nënta është 76.01,që tregon se është më i lartë për 1.26.

Testi i Maturës Shtetërore, pjesa e parë u mbajt me 04 qershor 2016 kurse pjesa e dytë do të mbahet me 18 qershor 2016.

Rezultati i testeve të klasave te pesta që u mbajt më 21 prill 2016, presim të na vijnë në muajin gusht 2016.

|  |  |
| --- | --- |
| **7. Përgatitja e testeve :**  **Testi për klasat e V-ta**  **Testi i Semimaturës**  **Testi i Matura shtetërore** | 7.1. Përgatitja për realizimin e testit Kombëtar për **1342** nxënës, të **78** paraleleve e klasave të V-ta qe do t’i administrojnë **32** administrues të testit.  7.2. Përgatitja teknike dhe administrative për test të Semimaturës. Janë përcaktuar 7 qendra të testimit. Testit i nënshtrohen 1857 nxënës në 82 paralele. DKA përgatit, 193 administrues dhe 14 mbikëqyrës.  7.3. **Me 04.06.2016** është mbajtur Testi e Maturës Shtetërore të cilit iu shtruan 20120 maturantë në pjesën e parë e testit, ndërsa pjesa e dytë do të bahet më **18,06,2016**. Rezultatet do të publigohen në muajin gusht.  7.3.1. Pilotimi i projektit “Matura Digjitale” (me nxënësit e kl. XI-ta të Gjimnazeve)  7. |

Shkenca nuk njeh kufij. Baza e zhvillimit të një populli është arsimi dhe shkenca. Më qellim të këmbimit dhe fitimit të këtyre vlerave, Drejtoria e Arsimit në Gjilan ka lidhur **Marrëveshje** **Mirëkuptimi** me institucionet relevante profesionale të arsimit dhe me Drejtorinë e Arsimit të Bursës për ngritje profesionale, trajnime e bashkëpunim në interes të IEA të komunës sonë. Përveç fitimit të përvojave në ngritje të cilësisë, këto marrëveshje kanë sjellë edhe të mira në përmirësimin e infrastrukturës shkollore dhe mjeteve didaktike.

|  |  |
| --- | --- |
| **8. Marrëveshje Mirëkuptimi** | 8.1. Përgatitja e procedurave për bashkëpunimin e shkollave të Komunës së Gjilanit me shkollat e Komunës Osman Gazi nga Turqia. Shkollat e përfshira janë: SHFMU “Nazim Hikmet” SHFMU” Sadulla Brestovci”, SHFMU “Vatra e Diturisë” dhe SHML “Arbëria”dhe fillimi i procedurave për bashkëpunim i SHFMU “Thimi Mitko” me shkollën” Sulltan Murat” në Stamboll.  8.2. MEMO për realizimin e praktikës profesionale për 15 nxënësit e shkollës së teknikës në shkollën profesionale në Osman Gazi të Turqisë.  8.3. MEMO me USAID për Ndërtimin e I.P. në lagjen Dardania  8.4. MEMO me Institutin Pedagogjik trajnimi i mësimdhënësve të shkollave profesionale për Arsimin e të rriturve  8.5. MEMO me Bashkimin Evropian për TIK dhe mësimin elektronik në Arsim, faza II-të  8.6. MEMO me ALED për mekatronikë dhe operatorë prodhimi (mbi 120,000euro) dhe trajnimi i mësimdhënësve për mekatronikë  8.7. MEMO me Oden ekonomike të Gjermanisë, pajisja me mjete për automekanik (20,000 – 30,000 euro) dhe trajnimi i mësimdhënësve jashtë vendit  8.8 MEMO ne mes te përfaqësueseve: Kryetarit te Komunës z. Lutfi Hazirit dhe z. **Stefan Wurm**, përfaqësues i kompanisë gjermane Wurm GmbH me seli ne qytetin Cham Bovari Germany dhe z. Erdoan Idrizi, drejtor i kompanisë BAV-KOS me seli ne Gjilan, filial e kompanisë gjermane Wurm GmbH.  8.9 Projekti KFV me Bankën Gjermane per Zhvillim dhe Ndërtim- Projekti i Efiqiencës elektrike |

Në koordinim me Drejtorinë për Buxhet dhe Financa dhe Zyrës për Financa ne DKA, shfrytëzohet në mënyrë racionale e me kujdes buxheti për arsimim. Në gjashtë mujorin e këtij viti ,nga fondi për arsim janë shpenzuar mjetet sipas përshkrimit në tabelë.

|  |  |
| --- | --- |
| **Financa, Furnizim, Kontabilitet dhe Infrastrukturë** | |
| 9.Shpenzimet për DKA dhe IEA | 9.1. Paga 4.389.673.22 Euro - 99.95%  9.2. Shërbime dhe mallra 457.202.00 Euro - 61.52%  9.3. Komunali 80.821.62 Euro - 75.80%  9.4. Subvencione 17.500.00 Euro - 100%  9.4. Kapitale 79.288.65 Euro - 44%  Totali **5.026.928.59** Euro |
| **10. Aktivitetet e ndërlidhura me financa**  *Inventar per shkolla:*  *SHFMU Avdullah Tahiri 100 karrige 50 banka*  *SHFMU “MusaZajmi”100 karrige50 banka*  *Gjimnazi”,Zenel Hajdini”`100 karrige 50 banka* | 10.1. Realizimi i rrjedhës së parasë në të gjitha IEA-të me propozimin e tyre  10.2. Realizimi i rrjedhës së parasë për nivele, të cilat janë dërguar në MEF  10.3. Realizimi i vizitës nga auditori i brendshëm dhe i jashtëm  10.4. Përgatitjen e lëndëve për pagesa.  10.5. Regjistrimi i 185 faturave në sistemin E-financa në programin e Komunës  10.6. Menaxhimi i kontabilitetit për DKA dhe IEA (janë regjistruar 276 fatura)  10.7. DKA ka bërë grumbullimin e propozimit të buxhetit të shkollave për 2017.  10.8. Kemi bërë përgatitjen e KAB në bazë të qarkores së parë.  10.9. Kemi pas vizitën e auditorit të brendshëm dhe të jashtëm për vitin fiskal 2015.  10.10. Përgatitmi lëndët për pagesë.  10.11. Kemi bërë furnizimin dhe regjistrimin e faturave në programin E-finance të komunës janë regjistruar 320 fatura.  Mbajtja e kontabilitetit të DKA-së dhe shkollave janë kryer 738 fatura.  10.12. Kemi kryer dhe përcjellur shpenzimet e DKA-së dhe shkollave.  10.13. Kemi bërë pranimin e kërkesave për mirëmbajtjen e shkollave dhe dalja e komisionit në teren. |

Megjithëqë investimet e deritashme në renovime e evitime defektesh në IEA, Drejtoria e Arsimit ka pranuar kërkesa nga drejtorët e IEA për investime në renovime dhe krijimin e kushteve për një zhvillim më të mirë të arsimit. Prandaj, brenda këtij gjashtë mujori janë kryer e do të kryhen këto punë të pasqyruara në tabelë.

|  |  |
| --- | --- |
| **11. Aktivitetet e ndërlidhura me Infrastrukturë**  **12. Projektet për investime kapitale përmes Bankës Gjermane për Zhvillim** | 11.1. Pranimi kërkesave nga IEA-të për infrastrukturën shkollore si dhe dhe vlerësimi i tyre nga komisioni që ka formuar DKA-ja për vlerësim dhe vizitë IEA-ve për nevojat e investimeve.  11.2. Mbikëqyrja e punëve në ndërtimin e sallave të edukatës fizike në SHMU “Abaz Ajeti “dhe “Liria “  11.3. Rregullimin e kulmit në SHM” Arbëria”  11.4. Rregullimin e hyrjes në SHFMU” Selami Hallaqi”  11.5. Mbikëqyrja në punimet tjera në infrastrukturë  11.6. Evitimi i problemeve me gypat e kanalizimit në IP Ardhmëria 2 dhe SHFMU” Selami Hallaqi”  11.7. Vendosja e kamerave në SHFMU “Selami Hallaqi “me financim të komunitetit ;  11.8. Po ndërtohet aneksi i shkollës fillore ne fshatin Ponesh ne bashkëfinancim me komunën dhe USAID-in .  Këtë fillim muaji, qershori, filluan punimet e ndërtimit të çerdhes në lagjën Dardania.  11.9 Në lagjen “ Arbëria” (**do të** ) ndërtohet çerdhe e re me donacion të organizatës” Patient Help Fond Kosova,organizate e Kuvajtit,me përfaqësim ne Prishtinë.Kjo organiztë humanitare ka hapur edhe dy puse uji ne shkollat: “ Rexhep Elmazi” dhe “ Musa Zajmi”  11.10Për ditën e shkollës “ Bajram Curri “ me ,20 maj 2016 u përurua shkolla e re.  12.1. SHMFU “Skënderbeu” ne fshatin Përlëpinë;  12.2. SHMFU “ Ibrahim Uruqi” ne fshatin Bresalc;  12.3. SHMFU “ Dëshmorët e Kombit “ në fshatin Livoq dhe projekte te tjera përmes Bankës Gjermane për Zhvillim dhe Ndërtim, ne vlere mbi një milion euro. |

Synimet e Drejtorisë së Arsimit mbeten rrugë e vazhdueshme në realizimin e objektivit për një Arsim cilësor e bashkëkohor. Ky objektiv themelor po realizohet në bashkëpunim me zyrtarët e DKA-së, drejtorëve të shkollave, mësimdhënësve, nxënësve dhe interesimit të prindërve, bashkëpunimit me institucionet e organizatave të shteteve të ndryshme, përkrahjen e fuqishme të Qeverise komunale dhe kryetarit të komunës z. Lutfi Hazirit.

Zbatimi i reformave në arsim, për një sistem shkollor bashkëkohore, investimet në infrastrukturën shkollore: zgjerim hapësirave mësimore, salla të ed, fizike, fusha sportive, ngritjen profesionale të mësimdhënësve, bashkëpunimi me MASHT-in, Qeverinë Komunale, Institucionet Universitare, Kolegjet, privatë, USAID-in, GIZ-in, Caritasin Zviceran,Sew the Children- do të jenë objektivat dhe synimet e DKA-së dhe qeverisë komunale për një arsim cilësor për nxënës të komunës së Gjilanit.

**Rezultatet:**

Fitoret e njëpasnjëshme të nxënëseve në garat komunale, republikane, regjionale e ndërkombëtare në fushat e kulturës, arti, shkencës dhe sportit: Gjuhë shqipe, Gjuhë angleze, Matematikë, Kimi, Muzikë, Art pamor, Sporti shkollor dhe suksesi i ngritur, ani se më një përqindje të vogë krahasuar me vitin e kaluar ,i konsiderojmë rezultate të këtij gjashtëmujori 2016

**Indikatorët:**

Analiza e suksesit, testet e nxënëseve, garat në nivel shkolle për lëndët: Gjuhë shqipe, Gjuhë angleze, Kimi, Fizikë ,Biologji, testet e semimaturës, testi kombëtar, testi PISA 2015, Testi i klasave të pesta që, për herë të parë është mbajtur pas çlirimit, më 20 prill 2016,Olimpiada e Matematikanëve në nivel shkolle dhe komune për nxënës të klasave 9.10.11,12,Medaljet e nxënëseve në garat EUREKA 3,organizuar nga Gjimnazi “ Hasan Nahi” në Prishtinë etj janë indikatorët e suksesit të punës për IEA të komunës sonë.

Natyrisht, të gjitha punët në Drejtorinë e Arsimit kryhen në bazë të Planit për Zhvillimin e Arsimit,2013/2017 **Planit Vjetor të punës së DKA-**së, **Vlerësimit të Planeve Zhvillimore të Shkollave,** dhe **Planit të Veprimit për Përmirësimin e Shërbimeve në nivelin e Edukimit Parashkollor.**

**Bashkëpunimi:**

**Drejtoria Komunale e Arsimit ka një bashkëpunim të mirë me MASHT-in, Fakultetin e Edukimit, Kolegjet private, USAID-in, GIZ-in, Caritasin Zviceran, Sew the Children, Drejtorinë e Arsimit të Bursës, Institutin Pedagogjik, OJQ-të me interes arsimor, Shërbimin Policor etj. BE-ne( Zyrën e Bashkimit Evropian ne Prishtine për financim ne infrastrukturën shkollore )**

**Të gjitha rezultatet e sukseset në arsimin gjilanas janë të lidhura ngushtë me përkrahjen e plotë të kryetarit të komunës z. Lutfi Hazirit i cili mbështet pa rezerve punën e Drejtorisë së Arsimit ,të cilit i shprehi falënderim.**

**Nga Drejtori i DKA-së**

**Nazmi Musa**

**Gjilan, 17 qershor 2016**